Franciscus Iosephus Strauß
Franciscus Iosephus Strauß (Germanice: Franz Josef Strauß) (natus die 6 Septembris 1915 Monaci; mortuus die 3 Octobris 1988 Ratisbonae) vir publicus Theodiscus et sodalis CSU factionis erat.

Iuventus et munus 
Strauß filius lanii eiusdem nominis fuit, qui sodalis Factionis Popularis Bavaricae fuit. Strauß anno 1935 optimo iudicio totius Bavariae ab anno 1910 maturitatem accepit. Tum Monaci ad universitatem Ludovico-Maximilianeam philologiae classicae studebat. Quamquam anno 1939 initio secundi belli mundani miles ad tormentarios conscriptus erat, studere pergebat et anno 1940 secundam probationem magistri gymnasiorum accepit. Eodem anno decurio nominatus est et 1941 bello in Russiam incepto interfuit. Quamquam 1942 minister publicus et consiliarius studiorum nominatus est, tamen porro stipedia facere coactus est. Anno 1944 succenturio maior factus est. In fine belli captus, sed brevi tempore ab alligatis liberatus et praeses vicarius pagi Schongium nominatus est.

Cursus honorum 
Strauß anno 1948/49 ad Consilium Parlamentaricum Bonnam missus est, quod novam constitutionem Germaniae componeret. Strauß, qui cum aliis anno 1945 factionem CSU condiderat, annis 1949 ad usque 1978 et brevi tempore anni 1987 legatus Dietae Foederalis Germaniae erat. Annis 1949-1952 primus Secretarius generalis CSU fuit. Antequam administer foederalis erat, vicarius praeses legatorum fractionis CDU/CSU fuit. Annis 1955-1956 Administer Foederalis Officiorum Praecipuorum res atomares administravit et 1956 ad 1962 Administer Foederalis Defensionis Publicae erat. Cum diurnarium DER SPIEGEL commentarium de exercitu Theodisco publicavisset, Strauß idcirco diurnarios propter secreta profanata in carcerem iaci iussit, sed postea ipse ob hanc rem magistratum relinquere coactus est.
Annis 1966 ad usque 1969 Administer Foederalis Aerarii Publici erat; ab anno 1961 fuit praeses Christiana Socialis Unio in Bavaria usque ad annum 1988. Praeterea successor Alphonsi Goppel ab 7 Novembris 1978 ad usque mortem minister primarius Bavariae fuit. Anno 1980 candidatus Unionis Christianae Democraticae contra Helimutum Schmidt fuit, sed electionem perdidit. Praeses ministrorum Bavariae mansit, etiam cum CDU/CSU Helimuto Kohl duce cum FDP anno 1982 rem publicam regere coepisset. 

Strauß in venatu morbo acuto temptatus obiit die 3 Octobris 1988 Ratisbonae. Successor eius praeses ministrorum Maximilianus Streibl (CSU) creatus est.

Nexus externi 

 De vita Francisci Iosephi Strauß 

Alumni Universitatis Monacensis
Participes secundi belli mundani
Legati Consilii Parlamentarici Germaniae (1948)
Historia Germaniae
Secretarii generales CSU
Administri Foederales Officiorum Praecipuorum
Administri Foederales Eruditionis et Scientiae
Administri Foederales Defensionis Publicae
Administri Foederales Aerarii Publici
Praesides ministrorum Bavariae
Praesides Consilii Foederalis Germaniae
Praesides CSU
Legati Dietae Foederalis Germaniae
Gubernatores civitatum
Bavaria
Nati 1915
Mortui 1988